Diari Oficial de la Generalitat Valenciana


Sumari del DOGV 984, del 16-01-1989 (1989/812927)

ORDRE de 20 de desembre de 1988, de la Conselleria de Cultura, Educació i Ciència, per la qual es convoca la Mostra de Creadors Nous 1989 de la Comunitat Valenciana.
---------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/12/20/(4)/dof/vci/html**

### Dades del document

Número de DOGV
:   984

Data del DOGV
:   16-01-1989

Secció del DOGV
:   DISPOSICIONS GENERALS

Número del document
:   1989/812927


Data del document
:   20-12-1988

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 20 de desembre de 1988, de la Conselleria de Cultura, Educació i Ciència, per la qual es convoca la Mostra de Creadors Nous 1989 de la Comunitat Valenciana.  
L?article 31, apartat 23 de l?Estatut d?autonomia de la Comunitat Valenciana confereix a la Generalitat competència exclusiva en matèria de joventut. L?exercici d'aquesta competència s'atribueix, sota la direcció superior del Conseller de Cultura, Educació i Ciència, a la Direcció General de Joventut, segons el decret 95/1987 de 17 d'agost, del Consell de la Generalitat Valenciana. A causa d'això, i d'acord amb el que disposa l'article 35 de la Llei de la Generalitat Valenciana 5/1983 de 30 de desembre del Govern Valencià.  
ORDENE:  
Article únic  
Es convoca la Mostra de Creadors Nous 1989 de la Comunitat Valenciana, el qual es regirà per les bases que s'inclouen a l'annex d'aquesta ordre.  
DISPOSICIONS FINALS  
Primera  
Queda facultada la Direcció General de Joventut per dictar les normes complementàries escaients per dur a terme el que disposa aquesta ordre.  
Segona  
Aquesta ordre entrarà en vigor el mateix dia que es publicarà en el Diari Oficial de la Generalitat Valenciana.  
València, 20 de desembre de 1988.  
El Conseller de Cultura, Educació i Ciència,   
CEBRIA CISCAR I CASABAN  
ANNEX  
Bases per a la participació a la «Mostra de Creadors Nous 1989» de la Comunitat Valenciana  
Primera. Objectius  
La realització de la Mostra de Creadors Nous té els objectius següents:  
a) Promoure la creació artística entre la joventut.  
b) Propiciar el coneixement i l?encontre entre els joves artistes.  
c) Facilitar la difusió de l'obra de joves creadors.  
Segona. Participants  
Podran participar-hi lots els joves residents a la Comunitat Valenciana que no superen els 30 anys d'edat en el moment de presentació del dossier. Cadascú podrà presentar-se a totes les modalitats que desitge.  
Tercera. Modalitats  
La Mostra abastarà les modalitats següents:  
a) Pintura.  
b) Escultura.  
c) Fotografia.  
d) Còmic.  
Quarta. Inscripcions  
1. Les sol·licituds d'inscripció seran formalitzades segons el model que s'inclou al final d'aquest annex. La sol·licitud haurà d?anar acompanyada de la documentació següent:  
- Fotocòpia del DNI.  
- Curriculum personal.  
- Dossier que constarà de fotografies sobre paper i a color.  
2. Tota la documentació requerida serà presentada als Serveis Territorials de la Conselleria de Cultura, Educació i Ciència.  
3. El termini d'admissió de sol·licituds serà d'un mes a partir de la data de publicació en el Diari Oficial de la Generalitat Valenciana.  
Quinta. Requisits de les obres  
Pintura: Les obres podran ser de tècnica i tema lliure, sense cap condició de suport, mesura o material.  
Escultura: Podran ser presentades totes les obres en tres dimensions, realitzades en qualsevol tipus de material, tècniques i mesures.  
Fotografia: Podran ser presentats els treballs fotogràfics sense cap tipus de limitació de mesures, aspectes tècnics i/o temàtics.  
Cada treball presentat haurà de tenir una unitat estilística o temàtica, és a dir, formar una sèrie. Podran ser presentades totes les sèries que hom desitge.  
Còmic: Seran presentades historietes completes de almenys quatre pàgines. Seran admesos els treballs sense cap tipus de limitació tècnica, de color, temes, text,..., Les mesures seran de 21'5 x 28'5 o proporcionades.  
Sisena. Jurats  
L?Il·lm. Sr. Director General de Joventut designarà un jurat per cada modalitat. El jurat seleccionarà els artistes que participaran en la Mostra i concedirà els premis establerts a la base novena.  
Setena. Desenvolupament de la Mostra  
1. Els jurats seleccionaran les obres amb les quals serà realitzada la «Mostra de Creadors Nous 1989» que tindrà caràcter itinerant, segons calendari que es farà públic oportunament.  
2. Els artistes seleccionats cediran les seues obres per a la realització de la Mostra. La Direcció General de Joventut pagarà les despeses de transport i les assegurances de les obres.  
Vuitena. Catàleg  
1. Totes les obres de pintura i escultura seleccionades es reproduiran en color en el catàleg que serà editat amb aquesta finalitat. Igualment, hi figuraran les fotografies en el color original, amb les limitacions, quant a nombre, que la Direcció Tècnica considere convenient.  
2. En la modalitat d'historieta, les obres seleccionades figuraran en el «Còmic de la Mostra com a separata del catàleg.  
Novena. Premis  
Les obres escollides obtindran els premis següents:  
a) Pintura. Un premi de 225.000 PTA i una exposició individual en una Galeria d?Art.  
b) Escultura. Un premi de 250.000 Ptes i una exposició individual en una Galeria d?Art.  
c) Fotografia. Un premi de 225.000 PTA i una exposició individual en una Galeria de Fotografia de València.  
d) Còmic. Un premi de 100.000 PTA i una exposició individual en una Llibreria de València.  
Desena. Acceptació de les bases  
La participació en aquesta Mostra suposa la plena acceptació d'aquestes bases. Les decisions dels jurats seran inapel·lables.  
Model de sol·licitud d'inscripció  
Mostra Creadors Nous 1989  
Nom   
Cognoms   
Adreça   
Localitat C.P   
Tel   
Sol·licita participar en la modalitat:  
Pintura ( ) Escultura ( )  
Fotografia ( ) Còmic ( )  
(Marqueu amb «X» el que procedesca)  
 , de de 198   
 (signatura)  
Documentació que cal adjuntar:  
- Dossier.  
- Currículum.  
- Fotocòpia DNI.


Còpia Permalink ELI